《咏冬诗》
魏晋·曹毗

绵邈冬夕永，凛厉寒气升。离叶向晨落，长风振条兴。

夜静轻响向，天清月晖澄。寒冰盈渠结，素霜竟栏凝。

今载忽已暮，来纪奄复仍。

作者简介：东晋谯国（今安徽亳州）人，字辅佐。好文籍，善词赋。郡察孝廉，除郎中。迁句章令，征拜太学博士。尝著《扬都赋》。累迁尚书郎、下邳太守。以名位不至，著《对儒》以自释。官至光禄勋。